nibzard/narodne-novine-full-text-markdown huggingface dataset:
### NN 91/2022 (8.8.2022.), Odluka o izmjeni i dopuni Odluke o efektivnoj kamatnoj stopi

HRVATSKA NARODNA BANKA

1405

Na temelju članka 304. točke 1. Zakona o kreditnim institucijama (»Narodne novine«, br. 159/2013., 19/2015, 102/2015., 15/2018., 70/2019., 47/2020. i 146/2020.) i u vezi s člankom 17. Zakona o stambenom potrošačkom kreditiranju (»Narodne novine«, br. 101/2017.), članka 13. stavka 3. Zakona o kreditnim unijama (»Narodne novine«, br. 141/2006., 25/2009. i 90/2011.) i članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENI I DOPUNI ODLUKE O EFEKTIVNOJ KAMATNOJ STOPI

Članak 1.

U Odluci o efektivnoj kamatnoj stopi (»Narodne novine«, br. 105/2017.) u članku 7. stavku 1. točki 9. dodaje se tekst koji glasi:

»Ako je iznos dopuštenog prekoračenja niži od 10.000 kn, u svrhu primjene ograničenja gornje granice EKS-a iz članka 20.a Zakona o potrošačkom kreditiranju (»Narodne novine« br. 75/2009., 112/2012., 143/2013., 147/2013., 9/2015., 78/2015., 102/2015. i 52/2016.), EKS se izračunava na osnovi pretpostavke da je odobreno dopušteno prekoračenje u iznosu od 10.000 kn.«

Članak 2.

Ova Odluka stupa na snagu osmoga dana od dana objave u »Narodnim novinama«.

O. br. 280-091/08-22/BV
 Zagreb, 2. kolovoza 2022.

Guverner
 Hrvatske narodne banke
 Boris Vujčić, v. r.
### NN 92/2022 (10.8.2022.), Odluka o izdavanju kompleta optjecajnoga kovanog novca Republike Hrvatske, kuna i lipa, s oznakom godine kovanja »2022.«

Hrvatska narodna banka

1413

Na temelju članaka 22. i 23. te članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZDAVANJU KOMPLETA OPTJECAJNOGA KOVANOG NOVCA REPUBLIKE HRVATSKE, KUNA I LIPA, S OZNAKOM GODINE KOVANJA »2022.«

Članak 1.

Hrvatska narodna banka izdaje numizmatički komplet optjecajnoga kovanog novca Republike Hrvatske, kuna i lipa, s oznakom godine kovanja »2022.«.

Članak 2.

Hrvatska narodna banka izdaje numizmatički komplet iz članka 1. ove Odluke u količini od 1000 komada.

Članak 3.

Kovanice kuna i lipa, uložene u numizmatičke komplete, izrađene su tehnikom kovanja kojom se postiže kakvoća kovničkog sjaja.

Članak 4.

Izgled kovanica od 5, 2 i 1 kune te 50, 20, 10, 5, 2 i 1 lipe, uloženih u numizmatičke komplete, istovjetan je izgledu navedenih apoena utvrđenom u Odluci o osnovnim obilježjima kovanog novca kuna i lipa s latinskim nazivima životinja i biljaka na naličju kovanog novca (»Narodne novine«, br. 47/1995.), s tim da će navedeni apoeni nositi godinu »2022.« kao oznaku godine kovanja.

Članak 5.

Numizmatički komplet kovanog novca kuna i lipa s oznakom godine kovanja »2022.« prodavat će se po cijeni iskazanoj u Cjeniku Hrvatske narodne banke za izdani prigodni zlatni i srebrni kovani novac i numizmatičke komplete objavljenom na službenim internetskim stranicama Hrvatske narodne banke te na svim prodajnim mjestima.

Članak 6.

Numizmatičke komplete iz članka 1. ove Odluke prodavat će Hrvatska narodna banka.

Članak 7.

Ova Odluka stupa na snagu prvoga dana nakon njezine objave u »Narodnim novinama«.

O. br.: 274-091/08-22/BV

Zagreb, 1. kolovoza 2022.

Guverner
 Hrvatske narodne banke
 Boris Vujčić, v. r.
### NN 92/2022 (10.8.2022.), Indeks proizvođačkih cijena industrijskih proizvoda na domaćem tržištu u srpnju 2022.

Državni zavod za statistiku

1412

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU
 U SRPNJU 2022.

Indeks proizvođačkih cijena industrijskih proizvoda na domaćem tržištu u srpnju 2022. u odnosu na lipanj 2022. iznosi 101,8.

Klasa: 954-01/22-01/01
 Urbroj: 555-01-05-03-01-22-16
 Zagreb, 4. kolovoza 2022.

Glavna ravnateljica
 Lidija Brković, v. r.
### NN 93/2022 (12.8.2022.), Rješenje o razrješenju predstojnika Ureda potpredsjednice Vlade Republike Hrvatske

Vlada Republike Hrvatske

1416

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.) i članka 3. stavka 1. Uredbe o Uredu potpredsjednice Vlade Republike Hrvatske (»Narodne novine«, br. 88/20. i 55/22.), Vlada Republike Hrvatske je na sjednici održanoj 1. kolovoza 2022. donijela

RJEŠENJE

O RAZRJEŠENJU PREDSTOJNIKA UREDA POTPREDSJEDNICE
 VLADE REPUBLIKE HRVATSKE

Razrješuje se DALIBOR ŠEMPER položaja predstojnika Ureda potpredsjednice Vlade Republike Hrvatske.

Klasa: UP/I 080-02/22-02/34
 Urbroj: 50301-15/15-22-02
 Zagreb, 1. kolovoza 2022.

Predsjednik
 mr. sc. Andrej Plenković, v. r.
### NN 93/2022 (12.8.2022.), Odluka o izmjeni i dopuni Odluke o naknadi za razvoj trgovačkog društva Vodoopskrba i odvodnja Pregrada d.o.o., Pregrada

VODOOPSKRBA I ODVODNJA PREGRADA d.o.o.

1418

Na temelju članka 52. Zakona o financiranju vodnoga gospodarstva (»Narodne novine«, br. 153/09, 90/11, 56/13, 154/14, 119/15, 120/16, 127/17i 66/19) i članka 23. stavka 1. postavka 4. Zakona o vodnim uslugama (»Narodne novine« br. 66/19), Skupština trgovačkog društva VIOP d.o.o. na sjednici održanoj 10. kolovoza 2022. u skladu s člankom 24. Zakona o vodnim uslugama, donijela je

ODLUKU

O IZMJENI I DOPUNI ODLUKE
 O NAKNADI ZA RAZVOJ

Članak 1.

U Odluci o naknadi za razvoj Vodoopskrbe i odvodnje Pregrada d.o.o. (»Narodne novine« br. 82/2022.) članak 1. mijenja se i glasi:

Na području pružanja vodnih usluga VIOP d.o.o. (dalje u tekstu: javni isporučitelj vodnih usluga) koje čine područja: Grad Pregrada, Općina Petrovsko, Općina Đurmanec, Općina Krapinske Toplice, Općina Hum na Sutli i Općina Desinić plaća se naknada za razvoj.

Članak 2.

Članak 9. mijenja se i glasi:

Stupanjem na snagu ove Odluke, prestaju važiti:

1. Odluka o obračunu i naplati naknade za razvoj: klasa: 325-01/15-01/16, urbroj: 2214/01-01-15-3, od 10. 12. 2015., Odluka o obračunu i naplati naknade za razvoj, klasa: 325-01/15-01/09, urbroj: 2140/02-01-15-2, od 21. 12. 2015., Odluka o obračunu i naplati naknade za razvoj, klasa: 325-01/15-01/08, urbroj: 2140/03-15-1, od 11. prosinca 2015, Odluka o obračunu i naplati naknade za razvoj, klasa: 325-02/15-01/007, urbroj: 2197/03-02-15-4, od 17. prosinca 2015.

Članak 3.

Članak 11. mijenja se i glasi:

Ova Odluka objavljuje se u »Narodnim novinama« i stupa na snagu osmoga dana od dana objave u »Narodnim novinama«.

Pregrada, 10. kolovoza 2022.

Predsjednik Skupštine
 (Vodoopskrba i odvodnja Pregrada d.o.o.)
 Marko Vešligaj, univ. spec. pol., v. r.
### NN 93/2022 (12.8.2022.), Odluka o opozivu izvanredne i opunomoćene veleposlanice Republike Hrvatske

PREDSJEDNIK REPUBLIKE HRVATSKE

1415

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-020-01/22-02/05, urbroj: 50301-15/15-22-8 od 21. srpnja 2022., donosim

ODLUKU

O OPOZIVU IZVANREDNE I OPUNOMOĆENE VELEPOSLANICE REPUBLIKE HRVATSKE

Dr. sc. Vesna Batistić Kos opoziva se dužnosti izvanredne i opunomoćene veleposlanice – stalne predstavnice u Stalnoj misiji Republike Hrvatske pri Uredu Ujedinjenih naroda, sa sjedištem u Ženevi, i dužnosti stalne predstavnice Republike Hrvatske pri Svjetskoj trgovinskoj organizaciji (WTO), sa sjedištem u Ženevi, u svojstvu izvanredne i opunomoćene veleposlanice Republike Hrvatske.

Ova Odluka stupa na snagu 31. kolovoza 2022.

Klasa: 020-02/22-02/07

Urbroj: 71-10-01/1-22-2

Zagreb, 28. srpnja 2022.

Predsjednik
 Republike Hrvatske
 Zoran Milanović, v. r.
### NN 96/2022 (19.8.2022.), Indeks potrošačkih cijena u srpnju 2022.

Državni zavod za statistiku

1439

Državni zavod za statistiku objavljuje

INDEKS

POTROŠAČKIH CIJENA U SRPNJU 2022.

Indeks potrošačkih cijena u srpnju 2022. u odnosu na lipanj 2022. iznosi 100,4.

Klasa: 956-03/22-01/1
 Urbroj: 555-01-04-06-01-22-16
 Zagreb, 17. kolovoza 2022.

Glavna ravnateljica
 Lidija Brković, v. r.
### NN 96/2022 (19.8.2022.), Odluka o povećanju sigurnosti opskrbe plinom izgradnjom plinovoda Zlobin – Bosiljevo i povećanjem kapaciteta LNG terminala na 6,1 milijardu kubičnih metara plina godišnje

VLADA REPUBLIKE HRVATSKE

1433

Na temelju članka 1. stavka 2. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), a u vezi s člankom 4. Zakona o terminalu za ukapljeni prirodni plin (»Narodne novine«, broj 57/18.) i točkom I. Odluke o proglašenju projekta LNG terminal (izgradnja prihvatnog terminala za ukapljeni prirodni plin na otoku Krku) strateškim investicijskim projektom Republike Hrvatske (»Narodne novine«, br. 78/15. i 11/18.), Vlada Republike Hrvatske je na sjednici održanoj 18. kolovoza 2022. donijela

ODLUKU

O POVEĆANJU SIGURNOSTI OPSKRBE PLINOM IZGRADNJOM PLINOVODA ZLOBIN – BOSILJEVO I POVEĆANJEM KAPACITETA LNG TERMINALA NA 6,1 MILIJARDU KUBIČNIH METARA PLINA GODIŠNJE

I.

S ciljem osiguranja energetske neovisnosti Republike Hrvatske, kao i osiguranja kontinuiteta i sigurnosti opskrbe prirodnim plinom kućanstava i poduzetništva na teritoriju Republike Hrvatske i drugih država članica Europske unije, Republika Hrvatska sudjelovat će u financiranju izgradnje plinovoda Zlobin – Bosiljevo i povećanja kapaciteta uplinjavanja LNG terminala na otoku Krku na 6,1 milijardu kubičnih metara plina godišnje.

II.

Projekti izgradnje plinovoda Zlobin – Bosiljevo i povećanje kapaciteta LNG terminala na 6,1 milijardu kubičnih metara plina godišnje je javni investicijski projekt od interesa za Republiku Hrvatsku.

III.

Društvo Plinacro d.o.o. za transport prirodnim plinom će započeti radove na poslovima povezanim s izgradnjom i izgradnju plinovoda Zlobin – Bosiljevo.

Društvo LNG HRVATSKA d.o.o. za poslovanje ukapljenim prirodnim plinom će započeti radove na poslovima modernizacije terminala povezane s dogradnjom terminala na način da se godišnji kapacitet uplinjavanja terminala podigne na 6,1 milijardu kubičnih metara plina.

IV.

Zadužuje se Ministarstvo gospodarstva i održivog razvoja da osigura način financiranja za potrebe projekata iz točke I. ove Odluke imajući u vidu ispunjavanje REPowerEU plana u Republici Hrvatskoj.

V.

Zadužuje se Ministarstvo gospodarstva i održivog razvoja, da u roku od tri mjeseca od dana stupanja na snagu ove Odluke, obrazloži sukladnost dodjele sredstava društvu Plinacro d.o.o. za transport prirodnim plinom i društvu LNG HRVATSKA d.o.o. za poslovanje ukapljenim prirodnim plinom s pravilima o državnim potporama.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/334
 Urbroj: 50301-05/20-22-2
 Zagreb, 18. kolovoza 2022.

Predsjednik
 mr. sc. Andrej Plenković, v. r.
### NN 96/2022 (19.8.2022.), Odluka o sudjelovanju Republike Hrvatske u 20. nadopuni sredstava Međunarodnog udruženja za razvoj

VLADA REPUBLIKE HRVATSKE

1437

Na temelju članka 31. stavka 2. Zakona o Vladi Republike Hrvat­ske (»Narodne novine«, br. 150/11., 119/14., 93/16., 116/18. i 80/22.), članka 6. Zakona o prihvaćanju članstva Republike Hrvatske u Međunarodnom monetarnom fondu i drugim međunarodnim financijskim organizacijama na temelju sukcesije (»Narodne novine«, broj 89/92.), članka III. Sporazuma o Međunarodnom udruženju za razvoj (»Narodne novine« – Međunarodni ugovori, broj 5/93.) te članaka 35. i 36. Zakona o sklapanju i izvršavanju međunarodnih ugovora (»Narodne novine«, broj 28/96.), Vlada Republike Hrvatske je na sjednici održanoj 18. kolovoza 2022. donijela

ODLUKU

O SUDJELOVANJU REPUBLIKE HRVATSKE U 20. NADOPUNI SREDSTAVA MEĐUNARODNOG UDRUŽENJA ZA RAZVOJ

I.

Prihvaća se sudjelovanje Republike Hrvatske u 20. nadopuni sredstava Međunarodnog udruženja za razvoj (eng. International Development Association, u daljnjem tekstu: IDA) na temelju Rezolucije Odbora guvernera IDA-e broj 248, od 31. ožujka 2022. (u daljnjem tekstu: Rezolucija).

II.

Sukladno Rezoluciji, za Republiku Hrvatsku nastaje obveza deponiranja pri IDA-i dokumenta (eng. Instrument of Commitment) kojim se Vlada Republike Hrvatske obvezuje uplatiti 21.000.000,00 kuna donacije kroz tri godišnje rate.

III.

Republika Hrvatska prema dosadašnjem statusu u IDA-i ima pravo na 93.103 glasa, odnosno 0,27 % ukupne glasačke snage zemalja članica IDA-e.

Nakon uplate iznosa iz točke II. ove Odluke, IDA će dodijeliti Republici Hrvatskoj dodatnih 3.935 glasova, slijedom čega će Republika Hrvatska ostvariti pravo na 97.038 glasova, odnosno 0,26 % u ukupnoj glasačkoj snazi IDA-e.

IV.

Sredstva potrebna za plaćanje prve rate donacije iz točke II. ove Odluke planirana su u Izmjenama i dopunama Državnog proračuna Republike Hrvatske za 2022. godinu i projekcijama za 2023. i 2024. godinu (»Narodne novine«, broj 62/22.), dok će sredstva za plaćanje preostale dvije rate biti planirana prilikom izrade financijskog plana Ministarstva financija za 2023. godinu i projekcija za 2024. i 2025. godinu.

V.

Zadužuje se Ministarstvo financija da, u ime i za račun Republike Hrvatske, izvrši obveze iz točaka II. i IV. ove Odluke.

VI.

Ovlašćuje se guverner Republike Hrvatske u IDA-i i ministar financija da dostavi IDA-i, u odgovarajućem obliku, sve potrebne dokumente za sudjelovanje Republike Hrvatske u 20. nadopuni sredstava IDA-e temeljem Rezolucije.

VII.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/314
 Urbroj: 50301-05/31-22-2
 Zagreb, 18. kolovoza 2022.

Predsjednik
 mr. sc. Andrej Plenković, v. r.
### NN 96/2022 (19.8.2022.), Odluka o sadržaju obrazaca o podacima o posebnim savjetnicima i članovima savjeta

VLADA REPUBLIKE HRVATSKE

1435

Na temelju članka 23. stavka 11. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 18. kolovoza 2022. donijela

ODLUKU

O SADRŽAJU OBRAZACA O PODACIMA O POSEBNIM SAVJETNICIMA I ČLANOVIMA SAVJETA

I.

Ovom Odlukom propisuje se sadržaj obrazaca o podacima o posebnim savjetnicima i članovima savjeta predsjednika Vlade Republike Hrvatske te posebnim savjetnicima pojedinog člana Vlade Republike Hrvatske (u daljnjem tekstu: obrasci).

II.

Obrasci s propisanim sadržajem nalaze se u Prilogu 1. i Prilogu 2. ove Odluke i čine njezin sastavni dio.

III.

Zadužuje se Ministarstvo pravosuđa i uprave da o ovoj Odluci izvijesti ministarstva.

IV.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/22-04/330
 Urbroj: 50301-21/21-22-2
 Zagreb, 18. kolovoza 2022.

Predsjednik
 mr. sc. Andrej Plenković, v. r.

PRILOG 1.

OBRAZAC O PODACIMA O POSEBNOM SAVJETNIKU

|  |  |  |
| --- | --- | --- |
| IME I PREZIME | PODRUČJE ZA KOJE JE IMENOVAN | IZNOS NAKNADE |
|  |  |  |

PRILOG 2.

OBRAZAC O PODACIMA O ČLANOVIMA SAVJETA

|  |  |
| --- | --- |
| IME I PREZIME | SAVJET U KOJI JE ČLAN IMENOVAN |
|  |  |
### NN 96/2022 (19.8.2022.), Odluka o donošenju Nacionalnog akcijskog plana energetske učinkovitosti za razdoblje od 2022. do 2024. godine

VLADA REPUBLIKE HRVATSKE

1432

Na temelju članka 8. stavka 3. Zakona o energetskoj učinkovitosti (»Narodne novine«, br. 127/14., 116/18., 25/20., 32/21. – Odluka Ustavnog suda Republike Hrvatske i 41/21.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 18. kolovoza 2022. donijela

ODLUKU

O DONOŠENJU NACIONALNOG AKCIJSKOG PLANA ENERGETSKE UČINKOVITOSTI ZA RAZDOBLJE OD 2022. DO 2024. GODINE

I.

Donosi se Nacionalni akcijski plan energetske učinkovitosti za razdoblje od 2022. do 2024. godine (u daljnjem tekstu: Akcijski plan), u tekstu koji je Vladi Republike Hrvatske dostavilo Ministarstvo gospodarstva i održivog razvoja (u daljnjem tekstu: Ministarstvo) aktom, klasa: 391-01/22-01/18, urbroj: 517-07-3-2-22-18, od 17. kolovoza 2022.

II.

Sufinanciranje i provedba Akcijskog plana osigurat će se iz sredstava Europskih strukturnih i investicijskih fondova za novo financijsko razdoblje 2021. – 2027. i iz Mehanizma za oporavak i otpornost putem Nacionalnog plana oporavka i otpornosti 2021. – 2026., te sredstvima iz različitih financijskih institucija.

III.

Zadužuje se Ministarstvo da o donošenju ove Odluke izvijesti nadležna tijela nositelje mjera i aktivnosti iz Akcijskog plana.

IV.

Zadužuje se Ministarstvo da Akcijski plan objavi na svojim mrežnim stranicama.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/310
 Urbroj: 50301-05/20-22-3
 Zagreb, 18. kolovoza 2022.

Predsjednik
 mr. sc. Andrej Plenković, v. r.
### NN 99/2022 (26.8.2022.), Pravilnik o izmjeni Pravilnika o uvjetima, kriterijima i načinu dodjele potpore u okviru mjere »Ribarske luke, iskrcajna mjesta, burze riba i zakloništa«

Ministarstvo poljoprivrede

1455

Na temelju članka 55. stavka 6. Zakona o morskom ribarstvu (»Narodne novine«, broj 62/17, 130/17 i 14/19), ministrica poljoprivrede donosi

PRAVILNIK

O IZMJENI PRAVILNIKA O UVJETIMA, KRITERIJIMA I NAČINU DODJELE POTPORE U OKVIRU MJERE »RIBARSKE LUKE, ISKRCAJNA MJESTA, BURZE RIBA I ZAKLONIŠTA«

Članak 1.

U Pravilniku o uvjetima kriterijima i načinu dodjele potpore u okviru mjere »Ribarske luke, iskrcajna mjesta, burze riba i zakloništa« (»Narodne novine«, broj 3/18, 64/18, 38/19, 106/19, 111/20, 104/21 i 49/22) u članku 14. stavku 9. točka b) mijenja se i glasi:

»(b) promjena u operaciji se odnosi na povećanje iznosa prihvatljivih troškova koje je rezultat višeg iznosa vrijednosti predmeta nabave prema odabranoj ponudi u odnosu na procijenjenu vrijednost predmeta nabave u skladu sa Zakonom o javnoj nabavi i/ili povećanje iznosa prihvatljivih troškova koje je rezultat višeg iznosa vrijednosti predmeta nabave u odnosu na ugovorenu vrijednost predmeta nabave u skladu sa Zakonom o javnoj nabavi uslijed povećanja cijene radova i/ili roba radi povećanja cijene materijala i/ili nedostupnosti roba«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 324-01/17-01/902

Urbroj: 525-12/709-22-22

Zagreb, 22. kolovoza 2022.

Ministrica poljoprivrede
 Marija Vučković, v. r.
### NN 99/2022 (26.8.2022.), Rješenje o imenovanju ravnateljice Uprave za energetsku učinkovitost u zgradarstvu, projekte i programe Europske unije u Ministarstvu prostornoga uređenja, graditeljstva i državne imovine

VLADA REPUBLIKE HRVATSKE

1450

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 18. kolovoza 2022. donijela

RJEŠENJE

O IMENOVANJU RAVNATELJICE UPRAVE ZA ENERGETSKU UČINKOVITOST U ZGRADARSTVU, PROJEKTE I PROGRAME EUROPSKE UNIJE U MINISTARSTVU PROSTORNOGA UREĐENJA, GRADITELJSTVA I DRŽAVNE IMOVINE

Imenuje se IRENA KRIŽ ŠELENDIĆ ravnateljicom Uprave za energetsku učinkovitost u zgradarstvu, projekte i programe Europske unije u Ministarstvu prostornoga uređenja, graditeljstva i državne imovine, na razdoblje od četiri godine.

Klasa: UP/I 080-02/22-01/50

Urbroj: 50301-15/28-22-02

Zagreb, 18. kolovoza 2022.

Predsjednik
 mr. sc. Andrej Plenković, v. r.
### NN 99/2022 (26.8.2022.), Rješenje o razrješenju člana Upravnog vijeća Hrvatskog zavoda za mirovinsko osiguranje

VLADA REPUBLIKE HRVATSKE

1451

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 146. stavka 2. Zakona o mirovinskom osiguranju (»Narodne novine«, br. 157/13., 151/14., 33/15., 93/15., 120/16., 18/18. – Odluka Ustavnog suda Republike Hrvatske, 62/18., 115/18., 102/19. i 84/21.), Vlada Republike Hrvatske je na sjednici održanoj 18. kolovoza 2022. donijela

RJEŠENJE

O RAZRJEŠENJU ČLANA UPRAVNOG VIJEĆA HRVATSKOG ZAVODA ZA MIROVINSKO OSIGURANJE

Razrješuje se dr. sc. MARKO PRIMORAC dužnosti člana Upravnog vijeća Hrvatskog zavoda za mirovinsko osiguranje, na koju je imenovan na prijedlog ministra nadležnog za mirovinski sustav, na osobni zahtjev.

Klasa: 080-02/22-02/74

Urbroj: 50301-15/28-22-02

Zagreb, 18. kolovoza 2022.

Predsjednik
 mr. sc. Andrej Plenković, v. r.
### NN 99/2022 (26.8.2022.), Rješenje o razrješenju državnog tajnika u Ministarstvu zdravstva

VLADA REPUBLIKE HRVATSKE

1452

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 46. stavka 1. Zakona o sustavu državne uprave (»Narodne novine«, broj 66/19.), Vlada Republike Hrvatske je na sjednici održanoj 18. kolovoza 2022. donijela

RJEŠENJE

O RAZRJEŠENJU DRŽAVNOG TAJNIKA U MINISTARSTVU ZDRAVSTVA

Razrješuje se ŽELJKO PLAZONIĆ, dr. med., dužnosti državnog tajnika u Ministarstvu zdravstva.

Klasa: UP/I 080-02/22-02/33

Urbroj: 50301-15/15-22-02

Zagreb, 18. kolovoza 2022.

Predsjednik
 mr. sc. Andrej Plenković, v. r.
### NN 99/2022 (26.8.2022.), Rješenje o imenovanju državne tajnice u Ministarstvu zdravstva

VLADA REPUBLIKE HRVATSKE

1453

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 46. stavka 1. Zakona o sustavu državne uprave (»Narodne novine«, broj 66/19.), Vlada Republike Hrvatske je na sjednici održanoj 18. kolovoza 2022. donijela

RJEŠENJE

O IMENOVANJU DRŽAVNE TAJNICE U MINISTARSTVU ZDRAVSTVA

Imenuje se dr. sc. MARIJA BUBAŠ, dr. med., državnom tajnicom u Ministarstvu zdravstva.

Klasa: UP/I 080-02/22-01/53

Urbroj: 50301-15/28-22-02

Zagreb, 18. kolovoza 2022.

Predsjednik
 mr. sc. Andrej Plenković, v. r.
### NN 99/2022 (26.8.2022.), Odluka o promjeni naziva Nacionalne memorijalne bolnice Vukovar u Nacionalnu memorijalnu bolnicu »Dr. Juraj Njavro« Vukovar

VLADA REPUBLIKE HRVATSKE

1447

Na temelju članka 31. stavka 2. Zakona o Vladi Republike Hrvat­ske (»Narodne novine«, br. 150/11., 119/14., 93/16., 116/18. i 80/22.), članka 27. stavka 1. Zakona o ustanovama (»Narodne novine«, br. 76/93., 29/97. – ispravak, 47/99. – ispravak, 35/08. i 127/19.) i članka 4. stavka 2. Statuta Nacionalne memorijalne bolnice Vukovar, od 20. svibnja 2020., Vlada Republike Hrvatske je na sjednici održanoj 25. kolovoza 2022. donijela

ODLUKU

O PROMJENI NAZIVA NACIONALNE MEMORIJALNE BOLNICE VUKOVAR U NACIONALNU MEMORIJALNU BOLNICU
 »DR. JURAJ NJAVRO« VUKOVAR

I.

Naziv Nacionalne memorijalne bolnice Vukovar sa sjedištem u Vukovaru, Županijska 35, OIB 54896856295, mijenja se i glasi: »Nacionalna memorijalna bolnica »Dr. Juraj Njavro« Vukovar«.

II.

Obvezuje se Upravno vijeće Nacionalne memorijalne bolnice Vukovar da, u roku od 30 dana od dana donošenja ove Odluke, uskladi Statut i druge opće akte s odredbama ove Odluke.

III.

Obvezuje se Nacionalna memorijalna bolnica Vukovar da, u roku od sedam dana od dana donošenja ove Odluke, podnese zah­tjev za promjenu naziva u sudskom registru.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/301
 Urbroj: 50301-04/04-22-2
 Zagreb, 25. kolovoza 2022.

Predsjednik
 mr. sc. Andrej Plenković, v. r.
### NN 99/2022 (26.8.2022.), Uredba o izmjeni i dopuni Uredbe o nazivima radnih mjesta i koeficijentima složenosti poslova u javnim službama

Vlada Republike Hrvatske

1445

Na temelju članka 6. stavka 2. i članka 7. stavka 1. Zakona o plaćama u javnim službama (»Narodne novine«, br. 27/01. i 39/09.), Vlada Republike Hrvatske je na sjednici održanoj 25. kolovoza 2022. donijela

UREDBU

O IZMJENI I DOPUNI UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U JAVNIM SLUŽBAMA

Članak 1.

U Uredbi o nazivima radnih mjesta i koeficijentima složenosti poslova u javnim službama (»Narodne novine«, br. 25/13., 72/13., 151/13., 9/14., 40/14., 51/14., 77/14., 83/14. – ispravak, 87/14., 120/14., 147/14., 151/14., 11/15., 32/15., 38/15., 60/15., 83/15., 112/15., 122/15., 10/17., 39/17., 40/17. – ispravak, 74/17., 122/17., 9/18., 57/18., 59/19., 79/19., 119/19., 50/20., 128/20., 141/20., 17/21., 26/21., 78/21., 138/21., 9/22., 31/22., 72/22. i 82/22.), u članku 54.m riječi: »ustanovama za pružanje podrške i usluga braniteljsko-stradalničkoj populaciji i drugim osobama« zamjenjuju se riječima: »Domu hrvatskih veterana«.

Članak 2.

Iza članka 54.o dodaje se članak 54.p koji glasi:

»Članak 54.p

Posebni nazivi radnih mjesta i koeficijenti složenosti poslova u Veteranskom centru su:

|  |  |
| --- | --- |
| a) Položaji I. vrste |  |
| 1. ravnatelj | 3,395 |
| 2. zamjenik ravnatelja | 3,007 |
| 3. voditelj podružnice | 2,051 |
| 4. stručni voditelj | 2,000 |
|  |  |
| b) Radna mjesta I. vrste |  |
| 1.     viši stručni savjetnik (određene struke ili za određene poslove), socijalni radnik I, psiholog I, kineziolog I | 1,676 |
| 2. stručni savjetnik | 1,360 |
| 3. socijalni radnik II, psiholog II, kineziolog II | 1,300 |
| 4. stručni suradnik | 1,230 |
|  |  |
| c) Radna mjesta II. vrste |  |
| 1. fizioterapeut, radni terapeut, prvostupnica sestrinstva | 1,200 |
|  |  |
| d) Radna mjesta III. vrste |  |
| 1. medicinska sestra/tehničar | 1,070 |
| 2. njegovateljica | 0,970 |
| 3.     računovodstveni referent-financijski knjigovođa, stručni referent | 0,940.«. |

Članak 3.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/22-03/48

Urbroj: 50301-29/23-22-2

Zagreb, 25. kolovoza 2022.

Predsjednik
 mr. sc. Andrej Plenković, v. r.
### NN 99/2022 (26.8.2022.), Odluka o produžetku financiranja u 2022. godini provedbe Programa energetske obnove obiteljskih kuća za razdoblje od 2014. do 2020. godine s detaljnim planom za razdoblje do kraja 2020. godine

VLADA REPUBLIKE HRVATSKE

1449

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 25. kolovoza 2022. donijela

ODLUKU

O PRODUŽETKU FINANCIRANJA U 2022. GODINI PROVEDBE PROGRAMA ENERGETSKE OBNOVE OBITELJSKIH KUĆA ZA RAZDOBLJE OD 2014. DO 2020. GODINE S DETALJNIM PLANOM ZA RAZDOBLJE DO KRAJA 2020. GODINE

I.

Ovom Odlukom se, radi osiguravanja kontinuiteta energetske obnove zgrada stambenog sektora koja se provodi sukladno Programu energetske obnove obiteljskih kuća za razdoblje od 2014. do 2020. godine s detaljnim planom za razdoblje do kraja 2020. godine (»Narodne novine«, broj 57/20.), produljuje rok za ostvarivanje prava na sufinanciranje do 31. prosinca 2022.

II.

Sredstva za sufinanciranje iz točke I. ove Odluke u iznosu od 190.000.000,00 kuna osigurana su Odlukom Fonda za zaštitu okoliša i energetsku učinkovitost o raspodjeli rezultata i načinu korištenja viška prihoda u 2022. godini, klasa: 024-04/22-03/3, urbroj: 563-01/69-22-3, od 19. travnja 2022.

Provedbu ove Odluke osigurat će Fond za zaštitu okoliša i energetsku učinkovitost.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/340
 Urbroj: 50301-05/20-22-2
 Zagreb, 25. kolovoza 2022.

Predsjednik
 mr. sc. Andrej Plenković, v. r.
### NN 99/2022 (26.8.2022.), Odluka o osnovici za određivanje naknade zbog tjelesnog oštećenja i o usklađivanju novčanih naknada zbog tjelesnog oštećenja od 1. srpnja 20 22.

HRVATSKI ZAVOD ZA MIROVINSKO OSIGURANJE

1459

Na temelju članka 88. stavka 6. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18, 115/18, 102/19 i 84/21) i članka 22. točke 1. Statuta Hrvatskog zavoda za mirovinsko osiguranje (»Narodne novine«, br. 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj 24. kolovoza 2022., donosi

ODLUKU

O OSNOVICI ZA ODREĐIVANJE NAKNADE ZBOG TJELESNOG OŠTEĆENJA I O USKLAĐIVANJU NOVČANIH NAKNADA ZBOG TJELESNOG OŠTEĆENJA OD 1. SRPNJA 2022.

Članak 1.

Osnovica za određivanje naknade zbog tjelesnog oštećenja, nastalog zbog ozljede na radu ili profesionalne bolesti, od 1. srpnja 2022. iznosi 1778,45 kn/ 236,04 EUR.

Članak 2.

Novčane naknade zbog tjelesnog oštećenja korisnicima koji su pravo na novčanu naknadu zbog tjelesnog oštećenja ostvarili od 1. siječnja 1999. do 30. lipnja 2022. usklađuju se od 1. srpnja 2022. za 6,18 %.

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. srpnja 2022.

Klasa: 041-01/22-02/6
 Urbroj: 341-99-01/01-22-5
 Zagreb, 24. kolovoza 2022.

Predsjednica
 Upravnog vijeća
 Hrvatskog zavoda za mirovinsko osiguranje
 Melita Čičak, v. r.
### NN 99/2022 (26.8.2022.), Odluka o najnižoj mirovini za jednu godinu mirovinskog staža od 1. srpnja 2022.

HRVATSKI ZAVOD ZA MIROVINSKO OSIGURANJE

1458

Na temelju članka 88. stavka 6. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18, 115/18, 102/19 i 84/21) i članka 22. točke 8. Statuta Hrvatskog zavoda za mirovinsko osiguranje (»Narodne novine«, br. 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj 24. kolovoza 2022., donosi

ODLUKU

O NAJNIŽOJ MIROVINI ZA JEDNU GODINU MIROVINSKOG STAŽA OD 1. SRPNJA 2022.

Članak 1.

Najniža mirovina za jednu godinu mirovinskog staža od 1. srpnja 2022. iznosi 77,65 kn/10,31 EUR.

Članak 2.

Najniža mirovina određuje se ovisno o ukupnom broju godina mirovinskog staža, uz primjenu polaznog faktora iz članka 85. i mirovinskog faktora iz članka 87. Zakona o mirovinskom osiguranju.

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. srpnja 2022.

Klasa: 041-01/22-02/6
 Urbroj: 341-99-01/01-22-4
 Zagreb, 24. kolovoza 2022.

Predsjednica
 Upravnog vijeća
 Hrvatskog zavoda za mirovinsko osiguranje
 Melita Čičak, v. r.
### NN 99/2022 (26.8.2022.), Odluka o donošenju Srednjoročnog plana razvitka vodnih putova, luka i pristaništa Republike Hrvatske za razdoblje od 2022. do 2031. godine i Akcijskog plana za provedbu Srednjoročnog plana razvitka vodnih putova, luka i pristaništa Republike Hrvatske za razdoblje od 2022. do 2024. godine

VLADA REPUBLIKE HRVATSKE

1448

Na temelju članka 133. stavka 1. Zakona o plovidbi i lukama unutarnjih voda (»Narodne novine«, broj 144/21.), Vlada Republike Hrvatske je na sjednici održanoj 25. kolovoza 2022. donijela

ODLUKU

O DONOŠENJU SREDNJOROČNOG PLANA RAZVITKA VODNIH PUTOVA, LUKA I PRISTANIŠTA REPUBLIKE HRVATSKE ZA RAZDOBLJE OD 2022. DO 2031. GODINE I AKCIJSKOG PLANA ZA PROVEDBU SREDNJOROČNOG PLANA RAZVITKA VODNIH PUTOVA, LUKA I PRISTANIŠTA REPUBLIKE HRVATSKE ZA RAZDOBLJE OD
 2022. DO 2024. GODINE

I.

Donosi se Srednjoročni plan razvitka vodnih putova, luka i pristaništa Republike Hrvatske za razdoblje od 2022. do 2031. godine i Akcijski plan za provedbu Srednjoročnog plana razvitka vodnih putova, luka i pristaništa Republike Hrvatske za razdoblje od 2022. do 2024. godine, u tekstu koji je Vladi Republike Hrvatske dostavilo Ministarstvo mora, prometa i infrastrukture aktom, klasa: 345-01/17-03/68, urbroj: 530-05-2-22-236, od 16. kolovoza 2022.

II.

Zadužuje se Ministarstvo mora, prometa i infrastrukture da o ovoj Odluci izvijesti nadležna tijela i nositelje provedbe posebnih ciljeva iz Srednjoročnog plana i mjera iz Akcijskog plana iz točke I. ove Odluke.

III.

Zadužuje se Ministarstvo mora, prometa i infrastrukture da Srednjoročni plan i Akcijski plan iz točke I. ove Odluke objavi na svojim mrežnim stranicama.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/336

Urbroj: 50301-05/20-22-2

Zagreb, 25. kolovoza 2022.

Predsjednik
 mr. sc. Andrej Plenković, v. r.
### NN 99/2022 (26.8.2022.), Odluka o aktualnoj vrijednosti mirovine od 1. srpnja 2022.

Hrvatski zavod za mirovinsko osiguranje

1457

Na temelju članka 88. stavka 6. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18, 115/18, 102/19 i 84/21) i članka 22. točke 3. Statuta Hrvatskog zavoda za mirovinsko osiguranje (»Narodne novine«, br. 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj 24. kolovoza 2022., donosi

ODLUKU

O AKTUALNOJ VRIJEDNOSTI MIROVINE
 OD 1. SRPNJA 2022.

Članak 1.

Aktualna vrijednost mirovine za jedan osobni bod, radi određivanja mirovine i usklađivanja mirovine i ostalih prava iz mirovinskog osiguranja, od 1. srpnja 2022. iznosi 77,65 kn/10,31 EUR.

Članak 2.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. srpnja 2022.

Klasa: 041-01/22-02/6
 Urbroj: 341-99-01/01-22-3
 Zagreb, 24. kolovoza 2022.

Predsjednica
 Upravnog vijeća
 Hrvatskog zavoda za mirovinsko osiguranje
 Melita Čičak, v. r.
### NN 100/2022 (31.8.2022.), Rješenje kojim se Klinički zavod za nuklearnu medicinu i zaštitu od zračenja i Klinički zavod za dijagnostičku i intervencijsku radiologiju Kliničkog bolničkog centra Zagreb određuju »Referentnim centrom Ministarstva zdravstva za pozitronsku emisijsku tomografiju (PET) i PET/CT« Klinički zavod za nuklearnu medicinu i zaštitu od zračenja i Klinički zavod za dijagnostičku i intervencijsku radiologiju Kliničkog bolničkog centra Zagreb

Ministarstvo zdravstva

1469

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, broj 100/18 i 147/20) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342 na prijedlog Nacionalnog zdravstvenog vijeća sa sjednice održane 28. travnja 2022., donosi

RJEŠENJE

1. Određuju se Klinički zavod za nuklearnu medicinu i zaštitu od zračenja i Klinički zavod za dijagnostičku i intervencijsku radiologiju Kliničkog bolničkog centra Zagreb »Referentnim centrom Ministarstva zdravstva za pozitronsku emisijsku tomografiju (PET) i PET/CT«.

2. Naziv »Referentni centar Ministarstva zdravstva za pozitronsku emisijsku tomografiju (PET) i PET/CT« dodjeljuje se na vrijeme od pet godina.

Klasa: UP/I-510-01/20-01/23

Urbroj: 534-07-2-2/4-22-16

Zagreb, 11. srpnja 2022.

Ministar
 izv. prof. dr. sc. Vili Beroš, dr. med., v. r.
### NN 100/2022 (31.8.2022.), Rješenje kojim se Klinika za očne bolesti Kliničkog bolničkog centra Zagreb određuje »Referentnim centrom Ministarstva zdravstva za bolesti i kirurgiju stražnjeg očnog segmenta« Kliniki za očne bolesti Kliničkog bolničkog centra Zagreb

MINISTARSTVO ZDRAVSTVA

1470

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, broj 100/18 i 147/20) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342 na prijedlog Nacionalnog zdravstvenog vijeća sa sjednice održane 28. travnja 2022., donosi

RJEŠENJE

1. Određuje se Klinika za očne bolesti Kliničkog bolničkog centra Zagreb »Referentnim centrom Ministarstva zdravstva za bolesti i kirurgiju stražnjeg očnog segmenta«.

2. Naziv »Referentni centar Ministarstva zdravstva za bolesti i kirurgiju stražnjeg očnog segmenta« dodjeljuje se na vrijeme od pet godina.

Klasa: UP/I-510-01/19-01/21
 Urbroj: 534-07-2-2/4-22-16
 Zagreb, 11. srpnja 2022.

Ministar
 izv. prof. dr. sc. Vili Beroš, dr. med., v. r.
### NN 100/2022 (31.8.2022.), Rješenje kojim se Klinika za plućne bolesti Kliničkog bolničkog centra Zagreb određuje »Referentnim centrom Ministarstva zdravstva za dijagnostiku, liječenje i praćenje tumora pluća, sredoprsja i pleure«.

MINISTARSTVO ZDRAVSTVA

1471

Ministarstvo zdravstva, OIB: 88362248492, na temelju članka 143. stavka 2. i 9. Zakona o zdravstvenoj zaštiti (»Narodne novine« broj 100/18 i 147/20) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342, na prijedlog Nacionalnog zdravstvenog vijeća sa sjednice održane 28. travnja 2022., donosi

RJEŠENJE

1. Određuje se Klinika za plućne bolesti Kliničkog bolničkog centra Zagreb »Referentnim centrom Ministarstva zdravstva za dijagnostiku, liječenje i praćenje tumora pluća, sredoprsja i pleure«.

2. Naziv »Referentni centar Ministarstva zdravstva za dijagnostiku, liječenje i praćenje tumora pluća, sredoprsja i pleure« dodjeljuje se na vrijeme od pet godina.

Klasa: UP/I-510-01/20-01/49
 Urbroj: 534-07-2-2/4-22-14
 Zagreb, 11. srpnja 2022.

Ministar
 izv. prof. dr. sc. Vili Beroš, dr. med., v. r.
### NN 100/2022 (31.8.2022.), Pravilnik o izmjenama i dopunama Pravilnika o izdavanju odobrenja za rad UAIF-a

HRVATSKA AGENCIJA ZA NADZOR FINANCIJSKIH USLUGA

1480

Na temelju članka 16. stavka 8., članka 17. stavka 6., članka 29. stavka 2. i članka 36. stavka 3. Zakona o alternativnim investicijskim fondovima (»Narodne novine« broj 21/18, 126/19 i 110/21, dalje: Zakon), Hrvatska agencija za nadzor financijskih usluga (dalje: Hanfa) na sjednici Upravnog vijeća održanoj 25. kolovoza 2022. godine donosi

PRAVILNIK

O IZMJENAMA I DOPUNAMA PRAVILNIKA O IZDAVANJU ODOBRENJA ZA RAD UAIF-a

Članak 1.

U Pravilniku o izdavanju odobrenja za rad UAIF-a (»Narodne novine« broj 136/20), u članku 1. točki 1. riječi »velikom, malom i srednjem« brišu se, a riječ »UAIF-u« zamjenjuje se riječju »UAIF-a«.

Članak 2.

U članku 4. stavku 1. riječ »priložiti« zamjenjuje se riječju »dostaviti«.

U stavku 1. točki 6. riječ »zahtjeva« zamjenjuje se riječima »posebne zahtjeve«, a broj »8« zamjenjuje se brojem »10«.

U točki 13. dodaju se riječi »za izdavanje odobrenja za rad UAIF-u,«.

Iza stavka 7. dodaje se novi stavak 8. koji glasi: »Iznimno od stavaka 1. do 5. ovoga članka, ako zahtjev za izdavanje odobrenje za rad velikog UAIF-a podnosi UAIF koji već ima odobrenje za rad srednjeg ili malog UAIF-a izdano od strane Agencije, uz zahtjev prilaže samo dokumentaciju koju nije dostavio prilikom izdavanja predmetnog odobrenja, a ako je već dostavljenu dokumentaciju potrebno izmijeniti ili ažurirati dostavlja i izmijenjenu odnosno ažuriranu dokumentaciju.«

Članak 3.

U članku 5. iza stavka 1. dodaje se novi stavak 2. koji glasi: »U odnosu na dokumentaciju iz članka 4. stavka 5. ovoga Pravilnika, podnositelj zahtjeva iz stavka 1. ovoga članka dostavlja dokumentaciju sukladno pravilniku iz članka 76. stavka 13. Zakona.«

Dosadašnji stavci 2. do 5. postaju stavci 3. do 6.

U stavku 4. koji postaje stavak 5. broj »2« zamjenjuje se brojem »3«.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/22-02/01

Urbroj: 326-01-70-72-22-5

Zagreb, 25. kolovoza 2022.

Predsjednik
 Upravnog vijeća
 dr. sc. Ante Žigman, v. r.
### NN 100/2022 (31.8.2022.), Odluka Agencije za elektroničke medije klasa: 612-12/22-02/0007, urbroj: 567-06-22-05 od 24. kolovoza 2022. o izmjeni Odluke klasa: 612-12/22-02/0007, urbroj: 567-06-22-02 od 10. lipnja 2022.

AGENCIJA ZA ELEKTRONIČKE MEDIJE

1476

Vijeće za elektroničke medije, u sastavu Josip Popovac, predsjednik Vijeća, Robert Tomljenović, zamjenik predsjednika Vijeća te Damir Bučević, Vanja Gavran, Katija Kušec, Anita Malenica i Davor Marić, članovi Vijeća, na temelju odredbe članka 85. stavka 8. i 9. Zakona o elektroničkim medijima (»Narodne novine«, broj 111/21 – dalje: ZEM), nakon provedenog postupka nadmetanja sukladno Obavijesti o namjeri davanja koncesije za obavljanje djelatnosti pružanja medijske usluge radija br. 01/22, klasa: UP/I-612-12/22-02/0002, urbroj: 567-06/04-22-01, »Narodne novine« broj 46/22 i utvrđivanja uvjeta za davanje koncesije, na 31-22 sjednici održanoj 24. kolovoza 2022., donijelo je

ODLUKU O IZMJENI ODLUKE

I. Točka IV. Odluke o izboru najpovoljnijeg ponuditelja, klasa: 612-12/22-02/0007, urbroj: 567-06-22-02 od 10. lipnja 2022. mijenja se i glasi:

Odabrani ponuditelj je obvezan do dana 5. rujna 2022. godine uputiti Hrvatskoj regulatornoj agenciji za mrežne djelatnosti (HAKOM) zahtjev za obavljanje tehničkog pregleda radi utvrđivanja prostornih i tehničkih uvjeta. Ako odabrani ponuditelj do navedenog datuma ne podnese zahtjev Hrvatskoj regulatornoj agenciji za mrežne djelatnosti smatrat će se da je odustao od koncesije.

II. Ostali dijelovi Odluke ostaju nepromijenjeni.

III. Odluka će se objaviti u »Narodnim novinama«.

Obrazloženje

Vijeće za elektroničke medije na 24-22 sjednici održanoj 10. lipnja 2022., donijelo je Odluku o izboru najpovoljnijeg ponuditelja temeljem Obavijesti o namjeri davanja koncesija za obavljanje djelatnosti pružanja medijskih usluga radija br. 01/22 za područje dijela grada Zagreba (D-ZG1); 100,5 MHz, objavljene temeljem Odluke Vijeća za elektroničke medije od 13. travnja 2022.

Kao najpovoljniji ponuditelj odabrano je Sveučilište u Zagrebu Fakultet političkih znanosti.

Dana 22. kolovoza 2022. zaprimljena je molba Sveučilišta u Zagrebu Fakulteta političkih znanosti za produljenjem roka za obavljanje tehničkog pregleda.

Vijeće je razmotrilo navedenu zamolbu te utvrdilo kako se istoj može udovoljiti budući da produljenje roka nije u suprotnosti s pozitivnim zakonskim odredbama ni sa javnim interesom.

Slijedom navedenog odlučeno je kao u izreci ove Odluke.

UPUTA O PRAVNOM LIJEKU

Protiv ove odluke nije dopuštena žalba, ali se može pokrenuti upravni spor pred nadležnim upravnim sudom u roku od 30 dana od dana primitka odluke. Tužba se predaje ili šalje neposredno nadležnom upravnom sudu, a može se podnijeti i na zapisnik kod redovnog suda nadležnog za obavljanje pravne pomoći.

Klasa: 612-12/22-02/0007
 Urbroj: 567-06-22-05
 Zagreb, 24. kolovoza 2022.

VIJEĆE ZA ELEKTRONIČKE MEDIJE

Predsjednik
 Vijeća za elektroničke medije
 Josip Popovac, v. r.
### NN 100/2022 (31.8.2022.), Pravilnik o nagradnim natjecanjima i sudjelovanju gledatelja ili slušatelja u audiovizualnom ili radijskom programu

AGENCIJA za elektroničke medije

1475

Na temelju odredbe članka 17. stavka 2., Zakona o elektroničkim medijima (»Narodne novine« broj 111/21), na sjednici 31-22, od 24. kolovoza 2022., Vijeće za elektroničke medije donosi

PRAVILNIK

O NAGRADNIM NATJECANJIMA I SUDJELOVANJU GLEDATELJA ILI SLUŠATELJA U AUDIOVIZUALNOM ILI RADIJSKOM PROGRAMU

Članak 1.

Ovim Pravilnikom reguliraju se nagradna natjecanja i sudjelovanje gledatelja ili slušatelja u audiovizualnom ili radijskom programu.

Članak 2.

(1) Za potrebe ovog Pravilnika nagradnim natjecanjem smatraju se svi oblici interakcije gledatelja ili slušatelja s pružateljem medijske usluge televizije i/ili radija u kojima se kroz kvizove, pitalice i slične oblike natjecanja ostvaruju novčani dobici, roba, prava ili usluge.

(2) Za potrebe ovog Pravilnika, nagradnim sudjelovanje smatraju se svi ostali oblici sudjelovanja gledatelja ili slušatelja u programu u kojima se kroz pozivanje, slanje poruka ili korištenje drugih usluga elektroničkih komunikacijskih mreža ostvaruje pravo na robu ili usluge.

Članak 3.

(1) Pružatelji medijskih usluga dužni su prije početka nagradnih natjecanja ili sudjelovanja gledatelja ili slušatelja objaviti jasna i nedvosmislena pravila o sadržaju nagradnih natjecanja ili sudjelovanja gledatelja ili slušatelja, pravila o novčanim dobicima, robama, pravima ili uslugama koje se mogu ostvariti, te ih provoditi pravično.

(2) Ukoliko sudjelovanje u nagradnoj igri ili nagradno sudjelovanje gledatelja ili slušatelja iziskuje plaćanje posebnih naknada ili troškova, bilo da je to upotrebom posebnih telekomunikacijskih usluga s posebnim tarifama ili na drugi način, pružatelj medijske usluge televizije ili radija dužan je iznos takvog troška gledatelju ili slušatelju učiniti lako dostupnim za vrijeme cijelog trajanja nagradne igre ili nagradnog sudjelovanja gledatelja ili slušatelja objavom na ekranu ili u radijskom programu.

(3) Pravila iz stavka 1. ovog članka pružatelji medijskih usluga televizije ili radija dužni su objaviti na svojim mrežnim stranicama, stranicama medijske usluge teleteksta ako ju pružaju ili na drugi široko dostupan i javnosti pristupačan način.

Članak 4.

(1) Pružatelji medijskih usluga koji natjecanja i sudjelovanja provode putem elektroničkih komunikacijskih usluga s posebnim tarifama dužni su prije početka nagradnih natjecanja i sudjelovanja dostaviti Vijeću za elektroničke medije zahtjev za prethodnu suglasnost i pravila iz članka 4. stavka 1. ovoga Pravilnika.

(2) Pružatelji medijskih usluga koji su ishodili odobrenje za provedbu nagradne igre od Ministarstva financija dužni su isto odmah dostaviti Vijeću.

Članak 5.

Ovaj pravilnik stupa na snagu osmoga dana od dana objave u »Narodnim novinama«.

Klasa: 612-12/22-01/0157

Urbroj: 567-06/07-22-03

Vijeće za elektroničke medije
 Predsjednik vijeća
 Josip Popovac, v. r.
### NN 100/2022 (31.8.2022.), Odluka o iznosu tarifnih stavki za zajamčenu opskrbu električnom energijom

HRVATSKA ENERGETSKA REGULATORNA AGENCIJA

1474

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine«, broj 120/12, 14/14, 102/15 i 68/18) i članka 112. stavka 1. podstavka 1. točke 9. Zakona o tržištu električne energije (»Narodne novine«, broj 111/21), Hrvatska energetska regulatorna agencija je na sjednici Upravnog vijeća održanoj 29. kolovoza 2022. donijela

ODLUKU

O IZNOSU TARIFNIH STAVKI ZA ZAJAMČENU OPSKRBU ELEKTRIČNOM ENERGIJOM

I.

Tarifne stavke za zajamčenu opskrbu električnom energijom prema Metodologiji za određivanje iznosa tarifnih stavki za zajamčenu opskrbu električnom energijom (»Narodne novine«, broj 20/22), za energetski subjekt HEP ELEKTRA d.o.o., Ulica grada Vukovara 37, Zagreb, za razdoblje od 1. listopada 2022. do 31. prosinca 2022., iznose kako slijedi:

Tarifne stavke za prva dva mjeseca korištenja zajamčene opskrbe

|  |  |  |  |  |  |
| --- | --- | --- | --- | --- | --- |
| Tarifni modeli | | Tarifne stavke za radnu energiju (kn/kWh) | | | Opskrbna naknada [kn/mjes.] |
| ENJT | ENVT | ENNT |
| Visoki napon | | – | 4,4598 | 2,6234 | 35,0 |
| Srednji napon | | – | 4,2167 | 2,4804 | 35,0 |
| Niski napon | Crveni | – | 4,1193 | 2,4231 | 35,0 |
| Bijeli | – | 4,7285 | 2,7815 | 35,0 |
| Plavi | 4,1072 | – | – | 35,0 |
| Žuti | 3,2143 | – | – | 0 |

Tarifne stavke nakon dva mjeseca korištenja zajamčene opskrbe

|  |  |  |  |  |  |
| --- | --- | --- | --- | --- | --- |
| Tarifni modeli | | Tarifne stavke za radnu energiju (kn/kWh) | | | Opskrbna naknada [kn/mjes.] |
| ENJT | ENVT | ENNT |
| Visoki napon | | – | 5,0679 | 2,9811 | 35,0 |
| Srednji napon | | – | 4,7917 | 2,8186 | 35,0 |
| Niski napon | Crveni | – | 4,6811 | 2,7536 | 35,0 |
| Bijeli | – | 5,3733 | 3,1608 | 35,0 |
| Plavi | 4,6672 | – | – | 35,0 |
| Žuti | 3,6526 | – | – | 0,0 |

II.

Ova Odluka objavit će se u »Narodnim novinama«, a stupa na snagu 1. listopada 2022.

Klasa: 391-35/22-01/4

Urbroj: 371-06-22-17

Zagreb, 29. kolovoza 2022.

Predsjednik Upravnog vijeća
 mr. sc. Danijel Žamboki, v. r.